INFORMACIÓ

Servei d’Atenció Psicològica als estudiants (SAP) de la Universitat Rovira i Virgili (URV)

Professionals: Drs. Josefa Canals i Anna Huguet

Correu electrònic: atenciopsicologica@urv.cat

# QUÈ ÉS EL SAP?

El Servei d'Atenció als estudiants (SAP) ofereix atenció psicològica, confidencial i gratuïta als estudiants de la URV (grau, postgrau o doctorat) fins a un màxim de 3 sessions (60 minuts per sessió). Aquestes sessions són dirigides per la Dra. Josefa Canals i la Dra. Anna Huguet, professores del departament de Psicologia. Els objectius específics són:

* Oferir un entorn d’escolta a l’estudiant i detectar possibles problemes psicològics
* Donar suport, orientació i atenció en situacions de malestar emocional relacionades amb l’àmbit acadèmic o personal.
* Fer la seva corresponent orientació a tractament en l’àmbit públic o privat, segons les característiques del cas i les preferències de l'estudiant.
* Oferir un entrenament basic en habilitats que permetin una millor adaptació al món social i acadèmic (ex., entrenament en habilitats socials, tècniques d'aprenentatge, gestió de conflictes, gestió d’ansietat davant els exàmens).

# QUÈ NO ÉS EL SAP?

El SAP no és un substitut de la teràpia psicològica, un substitut d’un tractament mèdic o psiquiàtric o una teràpia completa i ajustada a cada cas.

# COM FUNCIONA EL SAP?

L'estudiant sol·licita atenció al servei (SAP) a través de la web de la URV (https://www.urv.cat/ca/vida-campus/serveis/atencio-psicologica/). Des de la pàgina web del SAP se l’informa de que és el SAP, com funciona i se li demana el consentiment informat per a ser atès. Abans de proporcionar el consentiment i també en qualsevol moment del procés, l’estudiant pot contactar per correu electrònic per resoldre qualsevol dubte. Un cop l'estudiant ha estat degudament informat i ha signat el document de consentiment informat de manera voluntària, se li comunica per correu electrònic una possible data i hora per veure’s i s’estableix de mutu acord amb l’estudiant la modalitat de la visita. La visita pot ser presencial a les dependències de la URV, o telemàtica (via Microsoft Teams). Es demana a l’estudiant ser puntual a la visita pel bon funcionament del servei i si no pot assistir anul·lar-la com a mínim amb 24h d’antelació contactant per correu electrònic amb el servei.

Com a part del procés d’avaluació, per conèixer el seu estat de salut mental es sol·licita a l’estudiant de manera voluntària que empleni uns qüestionaris online sobre la seva salut mental amb l’objectiu d’obtenir més informació per a les visites. Com a mesura de garantia d’aplicació dels principis de la normativa aplicable en protecció de dades personals i amb la finalitat d’assegurar la seva confidencialitat, es porta a terme un procés de pseudonimització de dades mitjançant la tramesa, per correu electrònic, d’un codi d’identificació personal que permet identificar-se als qüestionaris sense proporcionar dades personals. Les dades identificatives de l’estudiant (el codi d’identificació personal junt amb el nom i cognoms i correu electrònic) es guarden en una base de dades diferent a la base de dades a on s’emmagatzema la informació recollida a través dels qüestionaris. Les dades d’identificació de l’estudiant no es revelen a ningú, a excepció de les següents situacions: quan impliqui un risc greu sobre altres persones, sobre la mateixa persona interessada o sobre el professional, quan es requereixi revelar dades personals per requeriment de les autoritats judicials o en cas d’obligació legal. Contestar aquests qüestionaris implica un màxim de 10 minuts. Sis mesos després de la primera visita amb el servei, s’envia un correu electrònic a l’estudiant per a demanar que, de manera voluntària, contesti un qüestionari online de satisfacció amb el servei rebut i de nou, es sol·licita que contesti als mateixos qüestionaris que va contestar a l’inici del procés per conèixer la seva evolució seguint el mateix procediment.

La informació en format paper que es pot recollir durant les visites es guarda en un armari tancat amb clau a les dependències de la URV, i un resum d’aquesta es guarda electrònicament en una altra base de dades. Totes les bases de dades electròniques que contenen la informació recollida al llarg del procés a través d’internet estan protegides a través d'un password i allotjades en un servidor de la URV i protegides amb les mesures de seguretat establertes a l’Esquema Nacional de Seguretat. Les dades personals facilitades (nom i correu electrònic) s’eliminen després de 5 anys de la darrera visita i les dades aleshores ja anonimitzades es guarden de manera indefinida per finalitats estadístiques, de control de qualitat del servei i de recerca.

L'estudiant pot abandonar les sessions en qualsevol moment del procés, sense que això tingui cap perjudici per a ell a cap nivell (acadèmic i/o personal). També pot retirar el seu consentiment d'ús de les seves dades per finalitats de recerca sempre i quan així ho indiqui de manera escrita per correu electrònic a atenciopsicologica@urv.cat.

CONSENTIMENT INFORMAT

Manifesto que jo, en/na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ amb DNI / NIE/ Passaport núm., \_\_\_\_\_\_\_\_\_\_\_\_\_\_, alumne/a de la Universitat Rovira i Virgili:

* 1. He rebut dels professionals del Servei d'Assistència Psicològica de la Universitat Rovira i Virgili (SAP) tota la informació necessària, de manera confidencial, clara, comprensible i satisfactòria sobre l'assistència, procediments i temporalitat en relació a la demanda sol·licitada, aplicant l'obligació de confidencialitat i la resta dels preceptes que regeixen el Codi Deontològic.
  2. He estat degudament informat/da al respecte de:
* Que en compliment del Reglament General de Protecció de Dades i la Llei Orgànica 3/2018, de 5 Desembre de Protecció de Dades i Garantia dels Drets Digitals, les dades personals facilitades es recullen d’acord amb la informació bàsica de protecció de dades que inclou el present document.
* Que els responsables de l'arxiu han adoptat les mesures de seguretat que estan al seu abast per protegir la inviolabilitat de les dades personals de l’usuari en les seves instal·lacions, sistemes i fitxers. Així mateix, els responsables de l'arxiu garanteixen la confidencialitat de les dades personals.
* Que els responsables de l'arxiu poden utilitzar de manera anònima les dades dels tests psicològics per a fins d'investigació.

Prenent això en consideració, pel present document, em dono per informat i ATORGO el meu CONSENTIMENT inequívoc per a que el SAP tracti les dades personals d’acord amb la informació relativa al tractament de dades personals proporcionada..

A\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_de \_\_\_\_\_\_\_\_\_\_\_\_\_\_\_\_\_de \_\_\_\_\_\_\_\_\_

|  |  |
| --- | --- |
| Signatura estudiant: Signatura SAP:**INFORMACIÓ DE PROTECCIÓ DE DADES PERSONALS** | |
| **Responsable** | El responsable del tractament de les seves dades personals és la Universitat Rovira i Virgili amb CIF Q9350003A i amb domicili fiscal al carrer de l’Escorxador, s/n, 43003 de Tarragona. |
| **Finalitat** | Realitzar les funcions pròpies de l’activitat professional per tal d’oferir el servei d’atenció, assessoria i avaluació psicològica. |
| **Drets** | Pot exercir els drets d’accés, rectificació, supressió, portabilitat, limitació o oposició al tractament, mitjançant un escrit adreçat al Registre General de la URV a la mateixa adreça del domicili fiscal o mitjançant la seva presentació al Registre General de la Universitat, presencialment o telemàtica, segons s’indica a <https://seuelectronica.urv.cat/registre.html>. |
| **Informació addicional** | Pot consultar informació addicional sobre aquest tractament de dades personals denominat *Servei d’Atenció Psicològica* i els seus drets al Registre d’Activitats del Tractament de la URV publicat a <https://seuelectronica.urv.cat/rgpd> on també s’hi pot consultar la Política de Privacitat de la URV. Addicionalment, pot adreçar als nostres delegats de protecció de dades qualsevol consulta sobre protecció de dades personals a la direcció de correu electrònic del [dpd@urv.cat](mailto:dpd@urv.cat). |